લોકમુખે પણ ગવાય છે : ‘તને ચઢે તેલ ને સિંદૂર રે... હનુમાન બજરંગી...’ આજે પણ જ્યાં જ્યાં રામકથા થાય છે ત્યાં હનુમાન કોઈક સ્વરૂપે અવશ્ય હાજરી આપે છે. તેથી રામકથાકાર પ્રથમ હનુમાનજીની સ્થાપના કરી ગણેશ-સ્થાપન કરે છે. કથાના મંગલાચરણમાં ‘મંગલમૂર્તિ મારુતનંદન, સકલ અમંગલ મૂલ નિકંદન’ ગવાય છે. વિઘ્નહર્તા ગણાધિપતિ ગણપતિની જેમ જ હનુમાનજીને વંદન કરી કથાકાર ગણાધિપતિ ગણપતિની જેમ જ હનુમાનજીને વંદન કરી કથાકાર કથાની શરૂઆત કરે છે. શ્રી રામજીના પરમભક્ત હનુમાનનો ભગવાન શ્રીરામ પોતે યશ ગાય છે. તુલસીદાસે ગાયું છે કે : ‘મહાવીર બિનવઉ હનુમાન રામ જાસુ જસ આપ બખાના. ॥